אריה קפלן

הרב אריה משה אליהו קפלן (י"ד בחשון ה'תרצ"ה, 23 באוקטובר 1934 – י"ד בשבט ה'תשמ"ג, 28 בינואר 1983) היה רב אורתודוקסי יהודי-אמריקאי אשר החליט, בעקבות נהירה של יהודים רבים לשיטות מדיטטיביות של תורות המזרח, להבהיר את הקשר בין מדיטציה ליהדות.

==ביוגרפיה==
קברו של אריה קפלן
קפלן נולד בעיר ניו יורק ב-1934, ולמד בישיבות חרדיות. הוא הוסמך לרבנות בישיבת מיר בארצות הברית. למד באקדמיה, וסיים תואר שני בפיזיקה. היה דמות בולטת בתנועה להחזרה בתשובה בארצות הברית. הרצאותיו וספריו פורסמו על ידי תנועת הנוער NCSY. כתביו השפיעו רבות על פיתוח המדיטציה היהודית המודרנית.

==חיבוריו==
קפלן כתב עשרות ספרים, בהם ניסה לשלב בין תחומים שונים, והצליח להבהיר בעזרת משלים שונים מושגים מסובכים. אחד מספריו הנודעים הוא תרגום חמישה חומשי תורה לאנגלית מודרנית, בשם "The Living Torah". זו הייתה עבודה חלוצית בשפה האנגלית, ששילב מפות, מפתחות והערות מדעיות מחכימות בכרך אחד המיועד לציבור אורתודוקסי.

===ספרים בנושא יהדות ומדיטציה===
ספריו בנושא יהדות ומדיטציה נכתבו בין השנים 1976 ו-1982.
בספרו 'מדיטציה והתנ"ך', שנכתב בתשל"ו (1976), ויצא לאור כשנתיים מאוחר יותר, הציע פיענוח לשיטות המדיטציה של הנביאים. בשנת תשמ"ב (1982) יצא לאור ספרו 'מדיטציה וקבלה' (יצא לאור בתרגום לעברית בשנת תשנ"ה, 1995). ספר נוסף שנכתב באותה שנה - "מבוא ל'מדיטציה יהודית'", התפרסם בשנת תשמ"ה (1985), לאחר מותו (ותורגם אף הוא לעברית).
נתפרסמו גם הרצאות שנתן בביתו בשנת תשמ"ב (1982), תחת הכותרת 'מדיטציה ונבואה' בספר Inner Space.

===ספרים נוספים שתורגמו לעברית===
*מימי גן-עדן: המסתורין של המקווה : מחקר על מהות המקווה, התחדשות והיוולדות מחדש. ירושלים תשמ"ד.
*סיפורי מעשיות (ספר): עם פירוש וביאור בהוצאת מכון נחלת צבי, תשפ"ג.
*ספר יצירה: עם פירוש וביאור בהוצאת למשכל, תשע"א.
*חידוש כמוני לא היה בעולם: חייו ועולמו של רבי נחמן מברסלב, בהוצאת מגיד, תש"ף.
*ספר הבהיר: עם מבוא ופירוש בהוצאת קורן, תשפ"ג.
*מדיטציה יהודית - מדריך מעשי. (הוצאת פראג)
*מדיטציה וקבלה.
*אינטליגנציה מלאכותית. (הוצאת משרד הביטחון)
*החומרים בשירות האדם המודרני. (הוצאת משרד הביטחון)
*מסע אל עולמות רחוקים. (הוצאת משרד הביטחון)
*המחשב בעקבות האדם. (הוצאת מערכות)
*ספר קטן על הקיברנטיקה הגדולה. (הוצאת י. שרברק)
*יום השבת- מעין עולם הבא. (הוצאת פראג)

==לקריאה נוספת==
* ביוגרפיה בעברית מאת הרב דוב מאיר אייזנשטיין נדפסה בתוך:
* מבוא לספר 'מורה אור' (על העניינים הקשים שבהשקפה: תכלית הבריאה, צמצום, ידיעה ובחירה) מאת הרב אריה קפלן, ירושלים תשנ"ב.

==קישורים חיצוניים==

* [https://mountofolives.co.il/he/deceased_card/%D7%90%D7%A8%D7%99%D7%94-%D7%9E%D7%A9%D7%94-%D7%90%D7%9C%D7%99%D7%94%D7%95-%D7%A7%D7%A4%D7%9C%D7%9F-rabbi-aryeh-kaplan/ כרטיס נפטר] באתר [https://mountofolives.co.il/he/ הר הזיתים]
* [http://jewishmeditation.org.il/attachments/040_tekhlet%20send%20final4.doc מאמר העוסק בתכלת, מדיטציה וקבלה וסוקר את שיטתו של קפלן], הרב ד"ר נתן אופיר (אופנבכר), מדיטציה במבט יהודי, בד"ד י"ח, תשנ"ח, עמ' 408-418
* [https://web.archive.org/web/20060628051401/http://shevanet.org.il/09/09-16.htm פתרון מקורי על פי הקבלה שהציע הרב קפלן לשאלת גיל העולם]
* [https://web.archive.org/web/20191028102636/http://archive.jewishagency.org/he/blog/7606/article/17021 "ספר יצירה" להרב אריה קפלן זצ"ל], מאת הסופר נתן רועי
* 
* 
* 

קטגוריה:ניו יורק: אישים
קטגוריה:רבנים חרדים אמריקאים
קטגוריה:יהודים הקבורים בהר הזיתים: חלקות החסידים
קטגוריה:אישים שהועלו לקבורה בארץ ישראל
קטגוריה:מתרגמי התנ"ך
קטגוריה:בוגרי ישיבת מיר (ברוקלין)
קטגוריה:רבני ברסלב
קטגוריה:מחברי ספרי מוסר ומחשבה
קטגוריה:אמריקאים שנולדו ב-1934
קטגוריה:אמריקאים שנפטרו ב-1983